jkorsvik/nowiki_second_scrape_merged huggingface dataset:
Kylmäkoski

Kylmäkoski er en tidligere kommune i landskapet Birkaland i Finland. I 2008 hadde kommunen 2 612 innbyggere og et areal på 199,53 km² hvorav 8,61 km² var vann. Kylmäkoski var en finskspråklig kommune som grenset til kommunene Ackas, Tavastehus, Urjala, Valkeakoski og Vesilahti.
Den 1. januar 2011 ble Kylmäkoski innlemmet i byen Ackas.
Mouhijärvi

Mouhijärvi er en tidligere kommune i landskapet Birkaland i Finland. Mouhijärvi kommune ble sammen med kommunene Vammala og Äetsä sammenslått til Sastamala kommune 1. januar 2009.


== Eksterne lenker ==
Offisielt nettsted 
(en) Mouhijärvi – kategori av bilder, video eller lyd på Commons
Ḡ

Ḡ og ḡ (G med makron) er en bokstav som opptrer i flere romaniseringsoppsett for språk som ikke skrives med det latinske alfabetet. I ISO 9984 tilsvarer den bokstaven ღ. Bokstaven brukes av Library of Congress for å translitterere den tadsjikiske bokstaven ғ. I translitterasjoner av gammelhebraisk brukes den for bokstaven gimel ג, der denne hadde frikativ uttale. I alle disse tilfellene representerer bokstaven lyden [ɣ]. 
I Unicode kodes den som U+1E20 (Ḡ) og U+1E21 (ḡ).
Mänttä-Vilppula

Mänttä-Vilppula er en finsk by og kommune i landskapet Birkaland. Kommunen har ved utgangen av februar 2015 10 713 innbyggere og et areal på 657,1 km² hvorav 122.61 km² er vann. Mänttä-Vilppula er en finskspråklig kommune, som ble til gjennom sammenslåingen av kommunene Mänttä og Vilppula 1. januar 2009, den grenser til kommunene Juupajoki, Ruovesi, Virdois, Keuru og Jämsä.


== Befolkningsutviklingen ==


== Vennskapsbyer ==
 Aakirkeby, Danmark
 Halliste, Estland
 Heby, Sverige
 Høyanger, Norge
 Ronneby, Sverige
 Stary Oskol, Russland


== Referanser ==


== Eksterne lenker ==
Uppslagsverket Finland, Mänttä-Vilppula Arkivert 18. mai 2015 hos Wayback Machine.
Schalburgkorpset

Schalburgkorpset var et dansk korps, opprettet 1. april 1943 som opererte i tysk tjeneste i Danmark under andre verdenskrig. Korpset skulle være en del av Germanske-SS og var oppkalt etter Christian Frederik von Schalburg, sjefen for Frikorps Danmark og som hadde falt på Østfronten i juni 1942.
Schalburgkorpset hadde flere formål. På kort sikt skulle det bidra til ro og orden i Danmark, da tyskerne var ikke var fornøyd med det danske politis innsats mot sabotasje og motstandsarbeid. Det langsiktige mål var tilsvarende Germanske-SS Norge, å fremme en germanisering og nazifisering av landet. Det danske nazistparti Danmarks Nationalsocialistiske Arbejderparti under ledelse av Frits Clausen hadde mislyktes og var uten politisk innflytelse. Med Schalburgkorpset ønsket tyskerne å opprette en organisasjon som kunne erstatte det eksisterende nazistparti som samlingspunkt for den tyskvennlige høyrefløyen i Danmark.


== Grader ==


== Eksterne lenker ==
Nettside om Schalburgkorpset
Ú

Ú og ú (U med akutt aksent) er den 24. bokstaven i det færøyske alfabetet, og det islandske alfabetet, mellom u og v. På færøysk representerer den lyden /ʏ/ eller lyden /ʉuː/, mens den på islandsk representerer lyden [u:]. 
Bokstaven brukes også på andre språk, men anses ikke for å være en egen bokstav, men en annen utgave av bokstaven u. En del språk der bokstaven ú inngår og følger reglene for akutt aksent er: På katalansk, spansk, portugisisk, oksitansk og walisisk markerer akutt aksent trykksterk stavelse. På tsjekkisk, irsk, ungarsk og slovakisk markerer akutt aksent lang uttale av vokalen den står over. Merk at på tsjekkisk kan ú kun opptre i midten av et ord; dersom et ord slutter med lang u-lyd, brukes bokstaven ů isteden. PåLenke vietnamesisk og pinyin-systemet for å transkribere kinesisk, markerer akutt aksent stigende tone. 
I Unicode kodes ú som U+00DA (Ú) og U+00FA (ú).
Liste over broer i verden etter lengde

Dette er en liste over verdens lengste broer over 2 km. «Spenn» refererer til broens lengste spenn uten bakkekontakt. Sju av de ti lengste broene finnes i Kina. Norges lengste bro, Drammensbrua, er med sine 1892 meter ikke lang nok til å komme med på denne listen. Det finnes ingen standard for hvordan man måler lengden til en bro. Noen broer er målt fra starten av påkjøringsrampen til slutten av avkjøringsrampen. Andre måles fra kyst til kyst, og på noen broer regnes hele konstruksjonen med i lengden. Fordi det er forskjeller i målemetoder og nøyaktighet, bør man ikke bruke denne listen til å rangere broer.


== Broer ==

På grunn av forskjellige målemetoder er rangeringen ikke nøyaktig.


=== Uferdige broer ===
(ikke komplett liste)


== Fotnoter ==


== Referanser ==


== Eksterne lenker ==
Juhani Virola. «Finsk side om verdens lengste brospenn» (engelsk). Arkivert fra originalen 28. september 2011. Besøkt 2. april 2010. 
Per Kristian Ekeberg, Ketil Søyland. «Verdens lengste lim-tre-bro - Flisa bro» (PDF) (engelsk). Arkivert fra originalen (PDF) 13. november 2006. Besøkt 2. april 2010.
Mänttä

Mänttä er en by og tidligere kommune i landskapet Birkaland i Finland. Mänttä kommune ble 1. januar 2009 sammenslått med Vilppula til Mänttä-Vilppula kommune.


== Vennskapsbyer ==
 Høyanger, Norge, 1954
 Ronneby, Sverige, 1954
 Aakirkeby, Danmark, 1954
 Stary Oskol, Russland, 1988


== Eksterne lenker ==
Offisielt nettsted 
(en) Mänttä – kategori av bilder, video eller lyd på Commons
They som entall

Det engelske pronomenet they (de, tredje person flertall), brukes ofte som pronomen for tredje person, entall, der man refererer til en enkelt person. Dette står i motsetning til såkalt generic he, der pronomenet «he» (han), kan brukes for å representere en enkelt person, der kjønnet er ukjent (altså for både menn og kvinner). Pronomenet «she» kan ikke brukes på samme måte; det kan kun brukes til å referere til kvinner. 
Eksempler på bruk av they i entallsform: 

When I tell someone a joke they laugh. (Når jeg forteller noen en vits, ler vedkommende.)
Each child feeds themself. (Hvert barn mater seg selv.)
A good student is known for doing their homework. (En god elev kjennetegnes ved at vedkommende gjør leksene sine.)
A child becomes an adult when they turn 18. (Et barn blir til en voksen, når det fyller 18.)Ofte anses bruken av they i entall for å være resultatet av politisk korrekthet og av kvinnebevegelsen/feminisme, men det finnes eksempler på bruk av pronomenet they til å referere til en enkelt person, helt tilbake på 1200-tallet, f.eks. i et sitat fra William Caxton: «Eche of theym sholde ... make theymselfe redy.» (Hver av dem, bør gjøre seg klar.) Setningen kunne ellers vært skrevet: «Eche of theym sholde ... make hymselfe redy.» 
Forskning viser at der they brukes som pronomen i entall for å referere til en person hvis kjønn er kjent, gjør dette teksten vanskeligere å forstå, og tiden som trengs for å lese teksten øker. Ofte tilsvarer they i entall de udefinerte pronomnene someone (noen), anyone (hvem som helst), everyone (alle), og no one (ingen), som, til tross for at de tar verb i entallsform, implisitt refererer til mer enn ett enkelt individ. American Psychological Association (APA) anbefaler at der man refererer til et enkelt individ med ukjent kjønn, eller der kjønn er irrelevant, bør man bruke they fremfor he or she. 
På norsk brukes gjerne ordet vedkommende som pronomen for en person, der kjønnet er ukjent. Mye av problematikken med ukjent kjønn kan ungås på norsk, ettersom vi har eiendsomspronomnene sin, si, sitt, sine og det refleksive pronomenet seg, for tredje person entall, som alle er kjønnsnøytrale. 


== Se også ==
Hin


== Referanser ==
Vilppula

Vilppula er en tidligere kommune i landskapet Birkaland i Finland. Vilppula kommune ble 1. januar 2009 sammenslått med Mänttä til Mänttä-Vilppula kommune. 


== Vennskapsbyer ==
 Heby, Sverige
 Halliste, Estland
Orivesi

Orivesi er en finsk by og kommune i landskapet Birkaland. Kommunen har ved slutten av februar 2015 9 569 innbyggere og et areal på 940,07 km² hvorav 160,42 km² er vann. Orivesi er en finskspråklig kommune som grenser til kommunene Juupajoki, Ruovesi, Tammerfors, Kangasala, Kuhmois og Jämsä. 


== Befolkningsutviklingen ==


== Referanser ==


== Eksterne lenker ==
Offisielt nettsted
(en) Orivesi – kategori av bilder, video eller lyd på Commons 
Uppslagsverket Finland, Orivesi
Flommene i Nord-Dakota 2009

Flommene i Nord-Dakota i mars 2009 oppstod da flere av elvene ble fylt som følge av at det kom ekstraordinært mye våt snø på bakken som allerede var gjennomtrukket og frossen bakke.
Blant årsaken til flommene var at grunnen var allerede gjennomtrukket av fuktighet da den frøs til mot slutten av vinteren, smeltende snø ble da ikke trukket opp av den frosne bakken, og i tillegg kom det et kraftig regnvær 22. mars som senere gikk over i en snøstorm.  Tungt snøfall i hele staten mot slutten av måneden gjorde snømengden enda større.Beulah og Hazen i  Mercer County ble utsatt for flomvann fra Knife og Spring Creek. Linton i Emmons County ble utsatt for flom fra Big Beaver Creek. Napoleon i Logan County ble utsatt for flomvann som følge av sterk snøsmelting som ikke ble drenert unna. Mott i Hettinger County ble utsatt for flom fra Cannonball River.
Det ble brukt sprengstoff for å fjerne oppdemninger forårsaket av ismassene ved det arkeologiske stedet Double Ditch ved Bismark, noe som viste seg vellykket. Flommen skapte problemer ved Bismarck Expressway og vest for Washington Street.
I Fargo fylte frivillige sandsekker, om kvelden 22. mars var det fylt opp 560 000 sekker, men behovet var anslått til å være mellon 1,5 og 2 millioner. 24. mars hadde innbyggerne i Fargo-Moorhead fylt over en million sandsekker og tok sikte på å ha nådd behovet på 2 millioner innen 26. Et beskyttelsesdike i Georgetown i Minnesota ble forhøyet med 2 fot (0,61 m) og diker ble bygget i Fargo, Moorhead, Harwood, Grafton og Richland County. Det anslåtte flomtoppen ble igjen økt 26. mars, endret fra mellom 41 fot (12 m) og 42 fot (13 m) 28. mars, med en mulighet til 43 fot (13 m).
I tillegg til sandsekker ble det bygget diker for å beskytte Fargo ved hjelp av store mengder leire og jord. Dette ble hentet fra en rekke steder i og rundt byen, blant annet fra fotballbanen ved Centennial Elementary School og rundt Discovery Middle School.26. mars gikk elven over toppunktet fra flommen i 1997 på 39,57 fot (12,06 m) i Fargo, som var det nest høyeste i historien. Toppunktet ble 24 fot (7,3 m) over flompunktet og høyere enn flommene i 1997 og 1897.


== Referanser ==


== Eksterne lenker ==
National Weather Service – River Gauges for the Red River Valley
Boston.com Bildeserie
Parkano

Parkano er en kommune i landskapet Birkaland i Finland. Kommunen har cirka 7 100 innbyggere og et areal på 909,76 km² hvorav 57,49 km² er vann. Parkano er en finskspråklig kommune som grenser til kommunene Ikalis, Jalasjärvi, Jämijärvi, Kankaanpää, Karvia, Kihniö og Ylöjärvi. 


== Eksterne lenker ==
Offisielt nettsted 
(en) Parkano – kategori av bilder, video eller lyd på Commons
¢

¢ er symbolet for cent, en vanlig inndeling av myntenheten dollar. Tegnet består av en minuskel c med en foroverlent skråstrek gjennom, og baserer seg sannsynligvis på dollartegnet $ - en majuskel s med en strek gjennom. Tegnet brukes både i USA og Canada for å oppgi priser, der verdien er mindre enn en dollar. I motsetning til dollar-tegnet som skrives før summen, skrives cent-tegnet vanligvis etter summen. F.eks. $0.43 = 43¢. Ettersom inflasjon har ført til at det er svært få ting som koster mindre enn en dollar, har cent-tegnet blitt langt mindre vanlig, og der priser er lavere enn en dollar, oppgis de ofte med en komma-dollarverdi. Mens skrivemaskiner gjerne hadde en knapp for cent-tegnet, er denne blitt droppet på datamaskintastaturet. (Ønsker man å oppgi en pris i cent, brukes derfor bare en minuskel c, uten gjennomstreking, i stedet.)
I Unicode kodes ¢ som U+00A2 (¢).
Punkalaidun

Punkalaidun er en kommune i landskapet Birkaland i Finland. Kommunen har cirka 3 300 innbyggere og et areal på 364,05 km² hvorav 2,93 km² er vann. Punkalaidun er en finskspråklig kommune som grenser til kommunene Urjala, Sastamala, Vittis, Loimaa og Humppila. Før 2005 hørte Punkalaidun kommune til landskapet Satakunta.
En av kommunens største arbeidsgivere er SHT-Tukku, et selskap som produserer og importerer utstyr for begravelser. Fabrikken sysselsetter om lag hundre håndverkere og har et stort antall modeller av kister. Punkalaidun kommune har den beste sysselsettingssituasjonen i regionen. Arbeidsledige arbeidssøkere i november 2016 var 123 personer eller 9,6 prosent.


== Referanser ==
Hynnekleiv stasjon

Hynnekleiv stasjon er en tidligere stasjon på Sørlandsbanen som ligger ved Hynnekleiv i Froland kommune i Aust-Agder. Den ble tatt i bruk 22. juni 1938 da jernbanestrekningen mellom Nelaug og Grovane ble tatt i bruk. I 1970 ble stasjonen fjernstyrt, og den ble nedlagt i 2003.Riksvei 41 og fylkesvei 42 møtes i Hynnekleiv og har felles trasé til Svenes.


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 242–243. ISBN 82-90286-28-7. CS1-vedlikehold: Flere navn: forfatterliste (link)
Aasmund Dahl, red. (1984). NSBs bygningsregistrering: Kristiansand distrikt. NSB. s. 187–192. 


== Eksterne lenker ==
(no) Hynnekleiv stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Sørlandsbanen Lunde-Grovane
Flux

Må ikke forveksles med magnetisk fluks.Flux er en programvare som gjør det mulig å opprette og vise 3D-objekt. Flux finnes som et programtillegg til nettleserne Internet Explorer og fungerer også som et enkeltstående program.


== Eksterne lenker ==
Flux – Offisielt nettsted
Flux – Offisiell nettlogg
Historien til Flux Arkivert 26. mai 2012 hos Wayback Machine.
Alternativ til Flux Player
Pälkäne

Pälkäne er en kommune i landskapet Birkaland i Finland. Kommunen har cirka 7 000 innbyggere og et areal på 738,59 km² hvorav 181,34 km² er vann. Pälkäne er en finskspråklig kommune som grenser til kommunene Hattula, Tavastehus, Kangasala, Padasjoki og Valkeakoski.


== Vennskapsbyer ==
 Lovere, Italia
 Sala, Sverige,  1940
 Markaryd, Sverige, 1977


== Eksterne lenker ==
Offisielt nettsted 
(en) Pälkäne – kategori av bilder, video eller lyd på Commons
Ruovesi

Ruovesi er en kommune i landskapet Birkaland i Finland. Kommunen har cirka 5 100 innbyggere og et areal på 950,16 km² hvorav 173,96 km² er vann. Ruovesi er en finskspråklig kommune som grenser til kommunene Juupajoki, Mänttä-Vilppula, Orivesi, Tammerfors, Virdois og Ylöjärvi.
Bjørnedreperordenen

Bjørnedreperordenen eller Lāčplēsisordenen (latvisk: Lāčplēša Kara ordenis) var en latvisk militær orden. Den ble innstiftet 11. november 1919 etter initiativ fra Jānis Balodis, øverstkommanderende for Latvias væpnede styrker, for belønning av fortjenstfull innsats i strid. Ordenen er oppkalt etter Lāčplēsis, helten fra folkeeposet forfattet av Andrejs Pumpurs, utgitt i 1888. Helten Lāčplēsis er kjent for sitt eksepsjonelle mot og som den som kunne drepe bjørnen med bare hendene. Bjørnedreperordenen ble regulert ved lov av 18. september 1920 og tildelt inntil 1928. Den var Latvias første orden og den høyest rangerte orden i landet.


== Inndeling ==
Bjørnedreperordenen var inndelt i tre klasser:

1. klasse
2. klasse
3. klasse


== Insignier ==
Ordenstegnet for Bjørnedreperordenen består av et hvitemaljert hakekors med røde kanter. Korset er i gull. Mellom korsarmene er det plassert korslagte sverd. Midtmedaljongen viser Lāčplēsis i kamp med bjørnen. Baksiden bærer datoen «11. novembris 1919» med innskriften «Par Latviju» («For Latvia») på korsarmene. Datoen viser til dagen da fremmede tropper ble jaget ut av Riga. Ordensstjernen er av sølv, har åtte tagger med grupper av stråler mellom og bærer ordenstegnet i midten. Ordensbåndet er hvitt med tre røde striper. 


== Tildeling ==
Bjørnedreperordenen ble tildelt medlemmer av Latvias hær og av de latviske skytterkorpsene for fortjenstfull innsats i Latvias frigjøringskrig. Ordenen ble også tildelt utlendinger som hadde bidratt til Latvias frigjøring og til etableringen av den latviske statsdannelse og utviklingen av denne. Latviske medlemmer ble utnevnt til ordenens 1. klasse og kunne deretter stige i gradene. 
Første tildeling fant sted 11. november 1920, da sju høyerestående offiserer ble tildelt ordenen for sitt lederskap i kampen for Latvias uavhengighet. Senere samme år ble også sju parlamentsmedlemmer tildelt ordenen. Videre utnevnelser fant sted årlig på samme dato, 11. november. Tildeling av Bjørnedreperordenen fant sted inntil 1928.
Til sammen 11. personer ble tildelt 1. klasse av Bjørnedreperordenen. Blant mottagerne av 1. klasse var generalene Jānis Balodis og Krišjānis Berkis. Blant utenlandske mottagere av 1. klasse var den estiske generalen Johan Laidoner, den polske feltmarskalken Józef Piłsudski, den franske feltmarskalken Ferdinand Foch, kong Albert I av Belgia, kong Viktor Emmanuel III av Italia og statsminister Benito Mussolini. Til sammen 61 personer ble utnevnt til 2. klasse av Bjørnedreperordenen. Blant disse var 18 latviere og 43 utlendinger. 3. klasse ble tildelt 1600 medlemmer av Latvias hær, 202 medlemmer av skytterkorpsene og 271 utlendinger. Ingen nordmenn ble tildelt Bjørnedreperordenen.


== Kilder ==
(en) «Latvia» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 284–285.


== Eksterne lenker ==
The State Decorations of Latvia, digital bok, Chancery of the President of Latvia.
Lacplesis Military Order, Chancery of the President of Latvia.
Modris Šēnbergs: Holders of the "Lāčplēsis" Military Order, oversikt over mottagere (på latvisk).
Urjala

Urjala er en kommune i landskapet Birkaland i Finland. Kommunen har cirka 5 400 innbyggere og et areal på 504,02 km² hvorav 128,95 km² er vann. Urjala er en finskspråklig kommune som grenser til kommunene Ackas, Vesilahti, Sastamala, Punkalaidun, Humppila, Forssa, Tammela og Tavastehus.


== Vennskapsbyer ==
 Sæby, Danmark
 Serpukhov, Russland,  1964
 Tranås, Sverige, 1980
 Stavern, Norge, 1985
 Narva, Estland,  1989


== Eksterne lenker ==
Offisielt nettsted 
(en) Urjala – kategori av bilder, video eller lyd på Commons
Nérac

Nérac er en by og kommune i departementet Lot-et-Garonne i regionen Nouvelle-Aquitaine i det sørvestlige Frankrike. Befolkningen er på rundt 7000 innbyggere.


== Chateau de Nerac ==
Bygget på 1400-tallet, og har huset Henrik den fjerde. I dag er det et musuem.


== Mat ==
Området er kjent for mye god mat, med spesialiteter som melon og sopp og ikke minst gåselever. Hver lørdag er det et marked i byen, hvor lokale spesialiteter selges.


== Referanser ==


== Eksterne lenker ==
Offisielt nettsted 
(en) Nérac – kategori av bilder, video eller lyd på Commons 
Kommunedata INSEE
Ragnar Steensen

Ragnar Steensen (født 7. oktober 1923 i Kongsberg) er en norsk billedkunstner. Steensen er autodidakt og debuterte i voksen alder. Han ble antatt ved Høstutstillingen i 1980, og senere i 1996, og av Østlandsutstillingen i 1984. Han var i perioden medlem av Kunstnerisk råd Buskerud Bildende Kunstnere fra 1990 til 1992. I 1993 fikk Steensen stipend fra Norske Billedkunstnere(NBK), BKH arbeidsstipend for eldre billedkunstnere.


== Kunsten ==
Steensens bilder fortoner seg som et møte med en eventyrverden uten skarpe kanter og med generøst rom for den lavmælte humor. Formspråket er surrealistisk og viser Steensens tydelige interesse for det underbevisste og astrologien.


== Utstillinger ==
Separatutstillinger, prosjekter (i utvalg)

Galleri Åkern Kongsberg (1983)
Kongsberg Kunstforening (1985)
Stavanger Kunstforening (1987)
Gulden kunstverk Eiker (1987)
Øvre Eiker Kunstforening (1989)
Sande Kunstforening (1991)
Buskerud fylkeshus Drammen (1991)
Gulden kunstverk Steinberg (1992)
Albin Upp Oslo (1997)
Horten og Borre Kunstforening Horten (1998)Gruppeutstillinger, prosjekter, festivaler (i utvalg)

Notodden Kunstforening (1983)
Røyken Kunstforening (1986)
Buskerud Bildende Kunstnere novemberutstilling Drammen Kunstforening (1987)
Buskerud Bildende Kunstnere vandreutstilling (1989)
Galleri Dronning Tyra Krokkleiva (1990)
Sande Kunstforening (1990)
Galleri Dronning Tyra Krokkleiva (1992)
«Landskap – sjøskap» Buskerud Kunstnersentrum Solbergelva (1993)
Stavanger Kunstforening (1993)
Galleri Dronning Tyra Krokkleiva (1995)
Galleri Dronning Tyra Krokkleiva (1998)
Buskerud Bildende Kunstnere vandreutstilling (1998)


== Eksterne lenker ==
http://www.kik.no/person.jsp?id=T1451569
Believe Again

Believe Again (norsk oversettelse: tro igjen) er en dansk popsang fra 2009 med artisten Niels Brinck. Sangen vant Dansk Melodi Grand Prix i 2009 var Danmarks bidrag til Eurovision Song Contest samme år. Den er skrevet av Lars Halvor Jensen, Martin Møller Larsson og Ronan Keating. Sangen er på engelsk.


== Eurovision Song Contest 2009 ==
Brinck fremførte sangen i den andre semifinalen, torsdag 14. mai, som nummer ni. Han kvalifiserte seg til finalen 16. mai, og endte der som nummer 13 av 25 deltakere med 74 poeng.


== Referanser ==
ʼN

ŉ (apostrof, n) er en bokstav som kun brukes på afrikaans. På afrikaans er den den ubestemte artikkelen, entall; den er en sammentrekning av nederlandsk een og uttales /ə/, /ən/ før vokallyd.
ŉ skrives aldri med stor bokstav, selv ikke når den starter en setning; da er det det følgende ordet som får stor bokstav. Unntaket er dersom en hel setning skrives med store bokstaver, for eksempel i en overskrift; da kapitaliseres også ŉ.
I Unicode kodes ŉ som U+0149 (ŉ); en majuskelform finnes ikke, men kan oppnås ved å kombinere en apostrof (U+02BC) og en N.
Valkeakoski

Valkeakoski er en by og kommune i landskapet Birkaland i Finland. Kommunen har cirka 20 635 innbyggere og et areal på 372,24 km², hvorav 100,13 km² er vann. Valkeakoski er en finskspråklig kommune som grenser til kommunene Ackas, Lempäälä, Kangasala, Pälkäne, Hattula og Tavastehus.
Vammala

Vammala er by og en tidligere kommune i landskapet Birkaland i Finland. Den 1. januar 2009 ble Vammala kommune sammen med kommunene Mouhijärvi og Äetsä slått sammen og ble til Sastamala kommune.
Vesilahti

Vesilahti er en kommune i landskapet Birkaland i Finland. Kommunen har cirka 4 200 innbyggere og et areal på 353,94 km² hvorav 52,98 km² er vann. Vesilahti er en finskspråklig kommune som grenser til kommunene Ackas, Lempäälä, Birkala, Nokia, Sastamala og Urjala.
Virdois

Virdois (finsk: Virrat) er en finsk by og kommune i landskapet Birkaland. Kommunen har cirka 4 200 innbyggere og et areal på 1 299,08 km² hvorav 136,73 km² er vann. Virdois er en finskspråklig kommune som grenser til kommunene Mänttä-Vilppula, Ruovesi, Ylöjärvi, Kihniö, Seinäjoki, Alavo, Etseri og Keuru.
Byens finske navn Virrat er flertallsform av virta (strøm). Virdois er den eneste kommunen i Finland hvor navnet har flertallsform.
Ylöjärvi

Ylöjärvi er en finsk by og kommune i landskapet Birkaland. Kommunen har cirka 29 900 innbyggere og et areal på 1 324,1 km² hvorav 208,62  km² er vann. Ylöjärvi er en finskspråklig kommune som grenser til kommunene Tavastkyro, Ikalis, Kihniö, Nokia, Parkano, Ruovesi, Tammerfors og Virdois. 


== Vennskapsbyer ==
 Arvika, Sverige
 Balatonföldvár, Ungarn
 Kongsvinger, Norge
 Saku, Estland
 Skive kommun, Danmark
 Vishnii Volotshok, Russland
Äetsä

Äetsä er en tidligere kommune i landskapet Birkaland i Finland. Den 1. januar 2009 ble Äetsä kommune sammen med kommunene Mouhijärvi og Vammala slått sammen og ble til Sastamala kommune.
Euraåminne

Euraåminne (finsk: Eurajoki) er en kommune i landskapet Satakunta i Finland. Kommunen har cirka 5 900 innbyggere og et areal på 349,26 km² hvorav 4,12 km² er vann. Euraåminne er en finskspråklig kommune som grenser til kommunene Eura, Luvia, Nakkila og Raumo.
I kommunen finnes et av Finlands to kjernekraftverk, Olkiluoto. Kjernekraftverket har to reaktorer og en tredje reaktor er under oppføring. Finlands andre kjernekraftverk ligger i Lovisa.


== Eksterne lenker ==
Offisielt nettsted 
(en) Eurajoki – kategori av bilder, video eller lyd på Commons
Harjavalta

Harjavalta er en kommune i landskapet Satakunta i Finland. Kommunen har cirka 7 500 innbyggere og et areal på 127,98 km² hvorav 4,02 km² er vann. Harjavalta er en finskspråklig kommune som grenser til kommunene Eura, Kumo, Nakkila og Ulvsby.

		
		
		


== Eksterne lenker ==
Offisielt nettsted 
(en) Harjavalta – kategori av bilder, video eller lyd på Commons